
TE  HAAPII  RAA  TUMU 

NO  TE  ETARETIA  MOMONI  I  ROTO  MITI 

— - - - - 

Te  hoe  tairuru  raa  o  tei  ravehia  i  Hikueru 
i  te  18  no  Tetepa  M.  1907. 


Ua  farii  e  ua  hiopoahia  te  hoe  nnao  parau  o  tei  tupu  i  rotopu 
i  na  taata  ra  ia  Viriamu  a  Teihoarii,  e  ia  Toae  a  Maire  i  mua  i 
le  aro  o  na  tomite  ra. 


i.  Punua  a  Tetohu,  Peretiteni  o  te  tomite. 


2.  Kehauri,  Tomite 

3.  Tehau  » 

4.  Taitearii,  » 

5.  Tekaviu,  » 

6.  Teariki,  » 

7.  Mohau,  » 

8.  Tuaora,  » 

9.  Nikotemo,  » 


E  ua  uihia  e  taua  mau  tomite  ra  ia  Toae  a  Maire,  e  haapii 
raa  tumu  mau  anei  na  te  Etaretia  Moromona,  na  parau  e  pae 
nei?  Oia  hoi :  1.  —  0  Adamu  te  Atua  o  tahi  roa;  2.  —  Te  vai 
nei  te  hoe  hara  tei  ore  roa  i  mâ  i  te  toto  o  Iesu  Mesia,  ei  to’na 
ihora  toto  e  mâ‘ai?  3.  —  E  mea  tia  roa  i  te  tane  hoê  ia  rave  i  na 
vahine  e  rave  rahi  i  te  mau  mahana  hopea  nei?  4.  —  Ua  faa- 
ipoipo  Iesu  i  te  pae  o  te  tino  nei  i  te  vahinei  Kana  i  Galilea ; 
5.  —  0  te  Aua  i  roto  i  te  loane  pene  10,  irava  1  e  te  7  e  te  16,  o 
tei  haapiihia  e  ratou  e,  o  leicnei  ao  taua  Aua  ra. 

Teie  te  pahouo  raa  a  Toae  a  Maire  i  te  uiraa  a  te  mau  Tomite ; 
«  E  ere  roa  te  haapiraa  tumu  na  te  Etaretia  Moromona.  »  E  ia 
vai  teienei  pahonoraa  i  roto  i  to  talou  mana’o,  e  na  tatou  e  hio- 
poa  te  mau  parau  i  muri  nei. 

Pahonoraa  1.  —  E  a’oraa  na  te  Peretiteni  ra  o  Birikama 
Youne,  i  te  9  no  Epenfra  1852,  o  tei  papaihia  i  roto  i  ta  ratou  iho 
Buka  ITaaputuraa  Parau  o  tei  neneihia  e  te  Etaretia  no  Roto 
Miti,  no  te  a’oraa  a  Birikama  o  tei  vai  i  roto  i  te  buka  1  e  te 
api  50.  E  le  na  o  ra  te  taioraa  : 

«  A  faaroo  mai  na,  e  te  mau  taata  o  te  ao  nei,  te  Ati  Iuda  e  te  Heleni,  te 
feia  mo’a  e  te  taata  hara!  I  te  haereraa  inai  o  to  tatou  Metua,  o  Adamu  i  roto 
i  te  aua  o  Edene  ra,  e  tino  tiretiera  to’na  i  te  haereraa  mai,  ma  te  aratai  atoa 
mai  ia  Eva,  te  hoe  o  ta'na  mau  vahine.  Na’na  i  tauturu  i  te  hamani  e  te  faa- 
nehenehe  i  te  ao  nei.  Oia  o  Mihaela,  te  melahi  rahi  ra.  To  te  mau  mahana 
tahito  ra  mai !  O  te  faahitihia  e  te  feia  mo’a  i  roto  i  ta  ratou  papai  e  te  parau 
vaha  noa,  Oia  to  tatou  metua  e  to  tatou  Atua,  oia  ana’e  ra  te  Atua  e  au  ia 
tatou  ia  hanpao.  Ia  ite  maite  e,  e  ite  i  te  tau  falata  e  i  te  tau  atea  ê  ra,  te  mau 
taata  atoa  o  te  ae  nei,  te  ieia  Cheriaetiano  e  te  feia  iiaapaoraa  eê  ra.  » 


Ua  fa  vilo  inii  lo  peretiieai  no  Le  Etarelia  Moromona  taatoae, 
o  Adamu  le  Atua  ta  talou  ïa  e  liaapao. 

0  ta  \rai  haapiraa  ta  le  mau  pipi  e  farii,  e  ta  ratou  e  haapao  ? 

E  te  na  ô  maira  te  pahoiïoraa  a  Toae  a  Maire  ;  «  E  ere  roa  te 
haapiraatumunate  Etaretia  Moromonaeo  Adamu  te  Atua  ta  tatou 
ïa  e  haapao.  Teie  te  hoê  uiraa  i  roto  ia  rau  i  toopiti  atoa  ra  :  o 
vai  tefaaitei  te  parau  mau  i  roto  ia  raua  toopiti  atoa  na,  Biri- 
kama  Youne  e  Toae  a  Maire? 

E  taio  atoa  i  le  hoô  vahi  i  roto  i  taua  Buka  a  te  Etaretia  Moro- 
monara  i  te  api  50,  51. 


«  I  te  hapuraa  o  te  paretenia  ra,  o  Maria,  i  te  t  ima,  ia  Iesu  ra,  ua  na  mua 
oia  i  te  tanauhia  i  te  Metua  i  roto  i  to’na  iho  hohoa.  E  ERE  oia  i  fanau  ai  e  te 
Varua  Maitai.  E  o  vai  te  Metua?  Maori  râ  o  te  taata  rnatamua  ra ;  e  to’na  ra 
ino  i  ravehia  mai,  na  to’na  Metua  i  ce  ao  ra,mai  te  tino  o  Kaina,  o  Abela,  e  te 

rahi  atoa  o  te  mau  tamarii  a  Adamu  e  o  Eva  ra.  » 
r 

Te  na  ô  atoa  r.i  oia  i  roto  i  te  api  51. 

«  O  lesu,  to  tatou  matahiapo  ra,  i  fanau  mai  ïa  i  te  tino  mai  te  au  i  to  te 
feia  i  Edene  ra,  e  o  tei  to  tatou  Metua  i  te  ao  ra.  I  teienei,  ia  faaea  na  te  feia 
o  te  faaroo  i  teienei  parau,  eiaha  ia  haapao  ore  noa,  na  te  faariro  ei  mea 
faufaa  ore,  no  te  rnea  e  riro  teie  parau  ei  ora.  aore  râ  ei  pohe  no  ratou. 

«  Ua  faataahia  e  au  te  vetahi  tau  vahi  ei  faatitiaifasoraa  i  taua  parau  nei,  te 
vai  atura  te  rahi  o  te  parau  e  faaite  atu  â.  A  haamana’o  râ,  mai  teie  e  a  muri 
noa ’tu  e  :  E  E as  o  lesu  i  ta  te  Varua  Maitai  i  fanau.  » 

Te  na  ô  maira  o  Birikama  o  te  peretiteni  no  te  Elarelia  Moro- 
mona  taatoa,  «  E  ere  o  Iesu  i  ia  te  Varua  Maitai  ;  na  te  laata 
matamua  ra,  oia  Adavnu,  o  to  lesu  ia  Metua.  »  E  riro  mau  atura 
Adamu  ei  Atua  e  ei  Metua  no  Iesu  Mesia.  Teie  i  mua  nei  i  le 
parau  a  Birikama  Youne,  area  toie  i  muri  nei,  te  parau  ïa  a  te 
Atua  : 

«  E  losepha  a  Davida  ra,  eiaha  e  matau  i  to  vahine  t  a  ia  Maria, . no  te 

Varua  Ma.itai  hoi  i  liapu  ai  oia.  »  Mataio  1,20. 

A  feruri  atu  i  te  pahonoraa  tumu. 

Pahonoraa  2.  —  E  a’oraa  na  Birikama  le  poretileui  no  te 
idaretia  Moromona,  i  te  8  no  Febuare  1857,  o  tei  nenoihia  i 
roto  i  te  buka  4  e  le  Etaretia  i  te  Roto  Miti  i  te  api  220. 

«  E  here  te  mau  taata  atoa  ia  ratou  iho  ;  e  ia  itea-maitai-hia  e  te  lioê  taata 
teienei  parau  tumu,  e  riro  ïa  ei  oaoaraa  na’na  te  haamanii  i  to‘na  iho  toto.  Te 
liere  ïa  ia’na  iho  e  tae  noa  ’tu  i  te^faateiteiraa  a  muri  noa  ’tu.  E  here  atoa  anei 
outou  i  to  outou  mau  taeae  e  i  to  outou  mau  tuahine,  ia  rave  ra  ratou  i  te  hoe 
hara  e  ore  e  taraehara  maori  râ  ia  haamauiihia  te  toto?  E  here  ïa  outou  i  taim 
feia  ra  ma  te  tia  i  te  haamanii  i  to  ratou  toto? 

<  Teie  te  auraa  o  ta  Iesu  Metia  ïa  i  parau;  aore  roa  oia  i  parau  e,  te  tane  e 
te  vahine  ia  here  te  taata  i  ta  ratou  mau  enemi  i  roto  i  to  ratou  hara.  Aore  roa 
oia  i  opua  i  te  na  reira.  » 

«  E  maitai  noa  ia’u  ia  fauite  ia  outou  i  te  taata  e  raverahi  o  te  hâapohehia 
eitaraehara  i  ta  ratou  ino.  Ua  ite  au  i  te  taau  e  te  hanere  o  te  taata  o  te  noaa 
paha  i  te  ora  i  te  tia-faahou-raa  hopea  ra,  ahiri  te  aho  i  haamouhia,  e  i  haama- 
niihia  te  toto  i  nia  i  te  repo  fenua  ei  tumiama  au  auahi  na  te  Manahope,  e  ote 
vai  noa  i  teienei  ei  melahi  na  te  diabolo  e  tae  noa’tu  i  te  faatia-Iaahou-raa  ia 
lesu  Mesia,  mai  te  haapau  i  te  pohe,  e  te  po,  e  i  te  apoo  o  te  pohe.  E  rave  rahi 
ta'u  taata  i  ïte  o  tei  faarue  i  teienei  haapaoraa  o  te  ore  roa  e  noaa’tu  te  faatei- 


o 

tciraa;  aliiri  ra  te  toto  i  haamamih:a  e  mea  m aitai  a.’e  ïa  ratoa.  No  te  hara  e  te 
.*  pou'ri  o  te  taata  o  te  ao  nei  i  taaorehia’i  1  te  haamana  puai  i  teienei  ture.  E  tae 
mai  râ  te  tau  e  haamana-roa-hia  ’i  teie  ture  a  te  Atua. 

«  O  te  here  teie  i  to  tatou  taata  tupu  mai  ia  tatou  iho ;  ia  hinaaro  oia  ia  tau- 
turuhia  ra,  a  tauturu  atu ;  ia  hinaaro  oia  i  te  ora,  e  ia  haamaniihia  te  toto  e  au 
ai  e  faaora  ia’na,  a  haamanii.  > 

»  ^ 

Te  na  ô  nei  te  pahonoraa  matam.ua  ;  «  E  ere  ro;i  i  te  haapii- 
raa  tumu  na  te  Etaretia,  Moromona-e  te  vai  nei  te  hoe  hara  tei 
•  ore  roa  i  mâ  i  te  toto  o  Iesu  Mesia  ei  to’na  ihora  toto  e  mâ  ai? 
E  te  faaite  mai  nei  te  peretiteni  rahi  no  to  ratou  iho  Etaretia  i  te 
mau  taeae  e  te  mau  tuahine  ia  rave  ratou  i  te  hoe  liara  o  te  ore 
e  mâ  maori  râ  ia  haamaniifua  to  ratou  toto. 

Teie  â  te  hoe  faaiteraa  na  Birikama  otei  neneihia  e  te  Etare- 

.  tia  i  te  Roto  Miti,  i  te  buka  Haaputuraa  Parau,  buka  3  e  te  api 

$  €  E  tae  mai  te  tau  e  faaitohia  ’i  te  parau  tia  i  te  leni,  e  te  upootia  i  te  faito  > 
e  rave  ai  tatou  i  te  o  e  aano  tahito  ra,  a  ui  ai  e  ;  «  Na  te  Atua  ânei  oe?  »>  E  ere 
ï  ta  te  Atua  ma  te  taea  roa  o  te  aau  ra  e  tapuhia  oe  i  raro.  » 

Ore  noaTu  e  haapiiliia  teienei  faataheraa  toto  i  teienei  anotau 
mai  te  haapao  atu,  te  vai  noa  râi  nia  i  te  mau  parau  i  faatiahia. 
0  ratou  te  tumu  i  te  reira  e  tae  noa’tu  i  te  faaoreraa.  0  teienei 
faaiteraa  e  mea  papu  roa  ïa  e*  mea  tumu  hoi  no  te  mea  o  te 
Peretiteni  no  te  Etaretia  Moromona  teie  e  faaite  nei,  a  na  ô  nôa 
atu  ai  te  hoe,  no  roto  i  ta’na  Etaretia,  E  ere  te  haapiiraa  tumu 
na  ratou.  Atira  noa’tu,  ua  iteahia  ra. 

Pahonoraa  3.  —  Te  hoe  faiteraa  na  G.  Q.  Cannon,  o  tei  faa- 

itehia  i  roto  i  ta’na  a’oraa  i  te  11  no  Tiunu  1871  i  Roto  Miti,  e  o 

tei  neneihia  e  te  Etaretia  Moromona  i  roto  i  te  buka  14  i  te  api 

165,  166.  no  te  ITaaputuraa  Parau. 

* 

«  I^e  na  ô-noa-hia  nei  e,  ua  tupu  au  ore  ia  matou  no  te  mea  matou  i  rave  i  te 
vahine  rau.  Ua  haapohe-e-hia  na  Iosepha  e  o  Haeramu  Temita  i  te  fare  auri  ra 
;  Carateti,  e  na  hanere  te  taata  o  te  hamani  ino  e  pohe  noa  ’tura,  hou  te  Etare- 
pa  i  ite  i  teienei  parau  haapiiraa.  s>. 

Te  ite  nei  tatou  e,  aore  roa  e  fafauraa  i  te  parau  no  te  vahine 
rau  i  te  tau  o  Iosepha  e  o  Haeramu  Temita,  ua  pohe  e  a’na  raua 
hou  i  tupu  ai  te  fafauraa  parau  no  te  vahine  rau. 

Teie  te  hoe  faaiteraa  papu  roa  na  H.  B.  Clawson,  tei  roto  i  te 
vea  no  Roto  Miti  i  te  9  no  Febuare  1882. 

«  Aore  te  raveraa  i  tc  vahine  rau  i  iteahia  ei  peu  i  roto  i  te  Faaroo  Momoni 
i  te  reira  anotau.  Aore  te  parau  no  te  raveraa  i  te  vahine  rau  i  haapurarahia, 
maori  ra  ia  tae  i  te  Roto  Miti;  e  i  muri  rii  a’e  i  to  ratou  taeraa  ’tu  i  reira.  » 

Ua  ite  atoa  tatou  na  roto  i  ta  ratou  iho  faaiteraa,  aita  roa  te 
reira  fafauraa  no  te  vahine  rau  i  haapurarahia  maori  râ  i  muri 
a’e  i  to  ratou  taeraa  i  te  Roto  Miti. 

Teie  atoa  te  hoe  faaiteraa  a  Binkama  te  Peretiteni  no  le 
Etaretia  Moromona  o  tei  neneihia  i  roto  i  te  vea  a  taua  Etare- 
tia  ra,  (Deseret  Nevvs)  i  te  21  no  Tiunu  1874. 

«  I  to  matou  faaeraa  iBeretane,  mahsre  paha  i  te  matahiti  I839  e  tae  atu  i  te 
1840,  ua  faaite  mai  te  fatu  ia'11  i  te  vetfhi  mcu  n,ea  i  cre  i  taa  1  to’u  manao  i 


t 


reira,  na  roto  i  te  faaheitaoto  e  i  to’na  Varua.  Aore  au  i  faahiti  noa  a’e  i  taua 
mâu  mea  ra  e  fae  noa  mai  nei  i  Navu.  Aore  losep-ha  i  faaite  mai ;  aore  roa  ïa 
i  tupu  i  roto  te  mana’o  o  te  Etaretia  i  to’u  iteraa  i  te  reira  anotau  ;  i  roto  râ  ia’u 
ïho  uei  te  vai-noa-raa  e  ua  tapea  vau  i  roto  ia:u  iho.  E  i  to'u  lioïraa  niai,  e  ua 
haapiihia  mai  e  Iesopha  taua  mau  mea  ra,  i  reira  to’u  iteraa  i  te  auraa  o  te  mau 
mea  i  tupu  i  roto  i  to’u  mana-0  i  Beretane  ra.  A  muri  râ  teie  i  to’u  faaiteraa’tu 
ia’na  i  to’u  feruriraa  i  te  matahiti  1841  ra.  Ua  horoahia  te  parau  heheuhia  ra  i  te 
matahiti  1843,  ua  na  mua’tu  râ  te  reira  parau  faaite-raa-hia  mai.  > 

Ua  faaite  mai  o  Birikama,  aita  roa  o  Iosepha  i  faaite  mai 
ia’na  i  te  reira  fafauraa  i  roto  i  te  Eteratia  maori  râ  ia’na  iho  i 
to’na  iho  anotau. 

Tenaô  maira  ta  ratou  mau  Parau  Fafau  e  te  mau  Faueraa, 
i  tepene  132:  1-G,  61,  62,  e  te  irava  26. 

1.  Amene  te  parau  maira  te  Fatu  ia  oe,  e  ta’u  tavini  o  Iesopha;  i  to  oe  ani- 
raa  mai  ia’u  i  te  mea  vau  i  faatia’i  i  ta’u  mau  tavini  ra,  ia  Aberahama,  ia  Isaaka, 
e  ia  Iakoba,  ia  Mose,  Davida,  e  ia  Solomona  ra,  i  te  ture  e  te  parau  haapiiraa  no 
to  ratourave-rahi-raa  i  te  vahine  rau  e  te  tavini  vahine. 

2.  Inaha  !  a  hio  na  o  vau  te  Fatu  to  Atua,  e  te  pahono  atu  nei  au  ia  oe  i  taua 
parau  nei  : 

3-  No  reira  a  faainene  mai  i  to  oe  aau  ia  farii  e  ia  haapao  i  te  mau  mea  ta’u  a 
haapii  neiiaoutou;  notemea,  te  rahi  atoa  o  ratou  o  te  faaitehia  teier.ei  ture, 
ia  haapao  ratou  e  ti’ai. 

4.  Inaha  hoi !  ua  faaite  atu  vau  ia  oe  i  te  hoe  faufaa  api  e  te  mure  ore  :  e  ia 
ore  outou  ia  haapao  i  taua  faaueraa  ra,  e  faahapahia  ïa;  no  te  mea  e  ore  e  tia  i 
te  hoê  taata  o  te  patoi  i  teienei  faufaa  ia  faaôhia  i  to’u  hanahana; 

0.  O  te  rahi  atoa  hoi  o  te  hinaaro  i  te  maitai  no  to’u  neirima,  ia  haapao  ïa 
ratou  i  te  ture  i  haapaohia  i  taua  maitai  ra,  e  i  te  ravea  e  noaa’tu  ai  mai  tei  haa- 
paohia  hou  te  tupuraa  ote  ao  nei. 

6.  E  no  te  faufaa  api  e  te  mure  ore  nei,  ua  laatupuhia  no  te  ïraa  i  to’u  hana- 
hana ;  e  o  te  farii  hope  i  taua  ïraa  ra,  e  haapao  ïa  oia  i  te  ture,  aore  râ  e  faaha- 
pahia  oia,  mai  te  faaitehia  mai  e  te  Fatu,  o  te  Atua  ra . . 

. .  .61.  E  teie  â  hoi  no  te  ture  no  te  autahu’araa  ;  ia  faaipoipo  te  hoê  taata  i 
te  tahi  vahine  paretenia  ra,  e  ia  hinaaro  â  oia  i  te  tahi,  e  ua  faatiahia  to’na  hinaaro 
0  te  vahine  matamua  ra,  e  ia  faaipoipo  oia  i  te  piti  ra  e  e  tau  paretenia  toopiti, 
ma  te  haamomoa-ore-hia  e  vetahi  e  ra,  ua  tiama  oia  e  ore  oia  e  faaturi,  no  te 
mea  ua  horoahia’tu  na’na,  e  ore  e  faarirohia  ei  faaturi  tei  horoahia  na’na,  oia 
ana’e  ra; 

62.  E  ia  ahuru  noa’tu  tan’a  vahine  paretenia  ra,  i  horoahia  i  teienei  ture,  e 
ore  oia  e  faaturi,  no  te  meana’naiho,  e  mea  horoahia  na’na,  e  no  reira  ia  tiahia 
oia.  » 

A  liio  aloa  na  i  te  irava  26. 

«  26.  Amene,  amene,  te  parau  atu  nei  au  ia  oe,  ia  faaipoipo  te  hoê  taata  i 
ta’na  vahine  ra,  mai  te  au  i  ta’u  parau,  e  ua  tapaohia  e  te  VaruaMaitai  i  parau- 
hia  maira,  mai  ta’u  i  haapaohia  nei,  e  ua  hara  e  hapa  te  tahi  o  raua  ra  i  roto 
i  te  faufaa  api  e  te  mure  ore,  e  vahi  iti  noaa’e,  e  te  tahi  atu  mau  parau  faaino, 
ma  te  taparahi  ore  i  te  taata  hara  ore  ra,  e  tia  faahouraa  inatamua  ïa  e  e  faa- 
teiteihia  a  muri  atu.  » 

Etefaailenei  te  Etaretia  Utaha  e  na  Iosepha  Temita  teienei 
fafauraa  no  te  vahine  rau;  uaite  râ  tatou  i  te  parau  no  roio  mai 
i  te  vaha  no  Birikama  e  to’na  pue  tauturu,  aita  roa  ia  fafauraa 
i  te  tauno  Iosepha,  eoHaeramu  Temita;  i  te  tau  iho  oBirikama 
i  te  fenua  Roto  Miti  te  fafau-raa-hia  te  reira  faufaa. 

Teie  te  hoe  faaiteraa  papu  roa  na  Iosepha,  e  Haeramu  Temita, 
0  tei  neneihia  i  roto  i  te  hoê  puta  0  tei  parauhia  te  Taime  e  te 
Mau  Tau  (Times  and  Seasons),  i  te  api  423.  I  Navu  i  te  1  no 
Febuare  1844.  E  ua  taparahihia  raua  i  te  27  no  Tiunu  1844. 


o  — 


Parau  Faaite. 

«  No  te  mea  r.a  faaite-papu-hia  mau  e,  ua  a’o  te  hoê  peretibutero  o  te  Eta- 
retia  o  Iesu  Metia  no  te  Feia  Mo’a  no  te  Mau  Mahana  Hopea  Nei,  oia  o  Hae-* 
ramu  Brown,  rna  te  faatia  i  te  faipoipo  i  te  vahine  rau,  e  i  te  tahi  atu  â  mau 
parau  haavare  e  te  ino,  i  te  fenua  ra  o  Lapeer  i  te  tufaa  Michigan.  » 

^  «  Te  faaitehia’iu  nei  oia  e  te  Etaretia  taatoa  nei  e,  ua  hurihia  oia  i  rapae  i  te 
Etaretia  no  to’na  ino  ;  e  ua  faaite-atoa-hia  oia  e,  ia  faafarerei  oia  i  te  apooraa 
i  haapaohia  ei  haavaraa  ia’na,  i  te  6  no  Eperera  i  mua  nei, 

«  o  lesopha  Temita,  e 
«  o  Haeramu  Temita.  * 

€  Te  na  Peretiteni  o  taua  Etaretia  ra.  > 

Ua  ite  o  Iosepha  Temita  e  o  Haeramu  Temita  e  hara  rahi  i  te 
Etaretia  a  Iesu  Mesia  ia  rave  i  te  vahine  rau.  0  te  tumu  ïa  i 
hurihia’i  o  Haeramu  Brown  i  rapae  i  te  Etaretia. 

Teie  te  hoe  ratana  Haeramu  Temita  i  Navu  i  te  15  no  Mati 
1844. 

«  Na  te  mau  taea  o  te  Etaretia  o  Iesu  Mesia  no  te  Feia  Mo’a  no  te  Mau 
Mahana  Hopea  nei,  o  tei  faaea  i  Anavai  Tinito  (China  Creek,)  i  te  Mataeinaa 
Hancock,  i  te  tufaa  Aioa.  » 

€  Ia  ora  na  :  — 

<t  No  te  mea  ua  haere  mai  tetaeae  ra,  o  Kitade  Huiti  (Richard  Hewitt)  e  ui  mai 
ia’u  i  to’u  mana’o  no  te  vetahi  mau  parau  faaau  o  te  a’ohia  i  ta  oe  oire,  e  no  te 
mea  ua  faaite  atoa  mai  oia  e,  te  na  ô  nei  te  vetahi  o  ta  outou  mau  peretibutero  e,  e 
mea  tia  ia  faaipoipo  te  hoê  taata  i  faatoroahia  i  roto  i  te  hoê  autahu  araa,  i 
te  vahine  rau  mai  ta’na  e  hinaaro  ra,  e  te  na  reira  nei  matou  i  te  haapii  i  ô  nei; 
te  faaite  atu  nei  au  ia  outou  e,  e  haapiiraa  haavare  ta  tena  taata  e  haapii  nei, 
no  te  mea  aore  roa  e  parau  i  haapiihia  i  ô  nei,  mai  tena  te  huru ;  aore  atoa  te 
reira  peu  i  faatupuhia  i  ô  nei.  E  ïa  haapii  te  hoê  taata  i  te  reira  huru  parau  ra, 
i  te  amuiraa  rii,  e  te  haaputuputuraa  rarahi  ra,  ua  faahapehia  oia,  e  e  riro  oia 
i  te  haavahia  e  te  Apooraa  Teiti  e  te  iritihia  to'na  toroa,  e  e  hurihia  i  rapae  i 
te  Etaretia;  no  reira  e  mea  maitai  ia  ara  oia  i  ta’na  raveraa.  »  (Times  and  Sea- 
sons,  api  474.) 

Te  faaite  nei  Haeramu  Temita,  e  tapea  i  toroa  o  te  taata  e 
haapii  i  te  parau  no  te  raveraa  te  tane  hoe  i  na  vahine  e  rave 
rahi,  e  huri  hoi  ia’na  i  rapae  i  te  Etaretia, 

Teie  te  hoe  mau  uiraa  e  te  hoe  mau  puoiraa  o  tei  neneihia  i 
roto  i  te  buka  1  a  te  Hau  Amerita  i  te  api  209,  e  te  334. 

Teie  te  hoe  mau  uiraa  e  te  puoiraa  hoi,  i  ui-raa-liia  e  te  tahi 
mau  Iriti-Ture,  e  te  puoi-raa-hia  ra  e  Iosepha  Fielding  Temita, 
te  peretiteni  oia  no  te  Etaretia  no  Utaha,  i  mua  i  te  aro  no  te 
mau  tomite  no  te  Hau  Amerita,  ei  hiopoaraa  i  te  tiaraa  o  te 
taata  ra  Reed  Smoot,  te  hoe  aposetolo  no  te  Etaretia  i;o  Utaha ; 
tei  neneihia  e  te  Hau  Amerita  i  roto  i  te  buka  1  e  te  api  209. 

XJiraa  no  te  lrititure  Dubois  :  —  «  E  ere  anei  i  te  parau  mau  e,  e  vahine 
rau  ana‘e  to  te  ralii  o  te  mau  taata  rarahi  i  faatoroahia  i  nia  i  te  Etaretia?  » 

Puoiraa  na  losepha  Fic/ding  Tcmita :  —  «  E  parau  mau  e,  e  vahine  rau  to 
te  mau  taata  mana  o  te  faatura-rahi-hia,  e  o  te  rahi  roa  ta  ratou  faufaa,  e  te 
faatiahia  ei  feia  maitatai  no  te  mau  amuiraa  Momoni  i  Utaha  ra.  » 

E  i  te  api  334,  Uiraa  no  te  Irititurc  Ovcrman:  —  Aita  anei  e  heheuraa i  faa- 
itehia  mai  e  te  Atua  e,  ia  faaea  outou  mai  te  haapao  i  te  mau  ture  o  te  Hau  o 
te  fenua?  >  > 

Puoiraa  na  Iesopha  F.  Temita :  —  «  Oia  hoi  ïa.  » 

TJPR'ma  na  te  Irititure  Oocrman  :  —  «  Mai  te  mea  ra  e,  e  heheuraa  ïa,  aita 

anei  outou  e  ofati  nei  i  te  ture  a  te  Atua?  » 

Puoiraa  na  Iesopha  F.  Temita'.  —  c<  Tai  rau  a’enei  to’u  taoraa’tu  e,  e  parau 

mau  ïa . Te  faaite  papu  nei  te  parau  faaoreraa,  ua  faaorehia  te 

vahine  rau  e  i  te  imiraa  parau  i  muai  te  Faaterehau  o  te  tiripuna  faaafaro  ra, 
te  peretiteni  o  te  Etaretia  e  te  tahi  atu  â  mau  taata  mana  i  roto  i  te  Etaretia, 
ua  ta  hoê  i  ta  ratou  parau  i  mua  i  te  Faaterehau  o  te  tiripuna  faaafaro  fa  e, 
tera  te  auraa  o  taua  parau  faaite  na  te  Atua  ra,  e  mea  tia  ore  te  taata  faaipo- 
ipo  ite  vahine  rau,  e  taoto  noa  oia  i  taua  mau  vahine  nei  e  au  ore  i  te  ture.  » 

E  te  faaite  papu  nei  te  Peretiteni  o  te  Etaretia  i  te  Roto  Miti, 
e  vahine  rau  mau  to  te  feia  mana  i  te  mau  amuiraa  Momoni  i 
Utaha ; 

E  te  faataa  papu  mai  nei  te  mau  tufaa  parau  i  nia  nei  ia  tatou 
e,  aore  roa  o  Iosepha  Temita  e  ô  Haeramu  i  faatia  noa’e  i  te 
parau  no  te  tane  hoê  i  te  raveraa  i  na  vahine  e  rave  rahi,  e 
o  tei  rave  r’a,  e  tapea  mai  i  te  toroa,  e  huri  atu  ia’na  i  rapae  i  te 
Etaretia.  Area  i  te  Etaretia  i  Utaha,  e  mea  tia  roa  i  te  tane  hoê 
ia  rave  i  na  vahine  e  rave  rohi. 

Aita  roa  ratou  i  tia’i  i  te  tia.  A  hiopoa  â  na  i  te  mau  parau  i 
nia  nei ;  aita  roa  a  matou,  na  ratou  ana’e. 

Pahonoraa  4.  —  Te  faaite  papu  nei  o  Oretoni  Haede  i  te  parau 
no  te  faaipoiporaa  o  Iesu  Mesia  i  ta’na  tau  vahine  toopiti,  oia 
hoi  o  Maria  e  o  Mareta,  o  tei  neneihia  i  roto  i  te  buka  Haapu- 
turaa  Parau  a  te  Etaretia  Roto  Miti,  i  ta’na  a’oraa  i  te  6  no  Atopa 
1854,  i  te  huka  2  e  te  api  82. 

«  E  ho’ma,  e  mea  maramarama  taua  parau  nei,  mai  te  au  i  te  feia  i  iriti  e  i  te 
mau  apooraa  no  te  iritiraa  i  te  parau  a  te  Atua,  ia  horoa  i  mua  i  te  taata,  tei 
reira  ra  taua  mea  ra ;  te  na  ô  mai  nei  e,  o  Iesu  te  faaipoipohia  i  Kana  i  Galilea 
ra,  e  nama  ratou  i  haapii  atu  i  te  raveraa.  » 

€  Inaha,  e  faaipoiporaa  mau  tei  reira;  e  mai  te  mea  ra  e,  e  ere  o  lesu  te 
faaipoipohia  ra,  a  faaite  mai  na  e,  o  vai  maori  te  faaipoipohia?  Mai  te  mea  ra 
e,  e  taata  te  faaite  mai  i  te  taa  maitai  e,  e  ere  te  Faaora  o  te  ao  nei,  ei  reira 
vau  e  na  ô  ai  e,  ua  hape  mau  â  vau.  Te  na  ô  nei  tatou  e,  o  Iesu  Mesia  te  faa- 
ipoipohia,  ia  faarirohia  mai  oia  ei  metua  ia  ite  oia  i  ta'na  huaai  hou  uia  e  faa- 
sataurohia’i.  Ua  haapae  anei  oia  i  te  Euru  o  te  melahi  ra,  e  ua  faarirohia  ei 
huaai  no  Aberehama,  ia  pohe  oia  ma  te  huaai  ore  ei  mono  ia’na  i  te  ao  nei? 
Aore.  Ia  itea-maitai-hia  ra  ra  taua  parau  moe  ra,  te  huaai  o  te  feia  mo’a  e 
haaputuputuhia’i  i  te  mau  mahana  hopea  na  ;  e  te  taata  o  te  ore  i  noaa  ia’na 
i  te  toto  no  Aberehama  i  roto  i  to’na  uaua,  o  te  ore  i  noaa  i  te  tahi  vahi  iti  o 
te  toto  o  te  Faaora,  i  roto  ia  na  ra,  te  taia  nei  au  e,  e  Heleni  faufaa  ore  oia,  o 
te  haapaehia  ia  tae  i  te  mahana  hopea  ra,  no  te  mea  te  faaite  atu  nei  au  ia 
outoue,  o  te  feia  i  maitihia  e  te  Atua,  te  huaai  o  te  feia  mo’a,  te  ravehia  nei. 
E  ore  au  ehaamaia  parauhia  e  tamaiti  au  na  Aberahama,  ahurn  noa’tu  ta’na 
pue  vahine;  aore  râ,  ia  na  ôhia  e,  ei  teina  e  ei  tamaiti  au,  ei  tamarii  na  te 
Faaora,  riro  noa’tu  ai  o  Maria,  o  Mareta,  e  ia  vai  atu  â  ei  vahine  na’na  ;  a  tia- 
varu  atu  ai  oia  i  te  nademoni  toohitu  no  roto  mai  i  te  hoê  ra,  hoê*â  ïa  huru  i 
to’u  nei  hioraa.  » 

Ua  ite  papu  a'e  nei  tatou  i  te  parau  tumu  no  roto  mai  i  taua 
Etaretia  no  Roto  Miti  ra,  o  tei  haapapu  mai  ia  tatou  i  ta  ratou 
haapiraa  tumu  o  tei  oti  i  te  papaihia  i  roto  i  to  ratou  mau  buka, 
o  tei  faaitehia  mai  e  Toae  a  Maire  i  mua  i  te  aro  o  te  mau 
tomite  ra.  E  ere  teienei  mau  parau  i  te  haapii  raa  tumu  na 
taua  Etaretia  no  Utaha  ra.  E  ere  atoa  ra  i  te  peu  maitai  te  huna 
i  ta  ratou  mau  haapiiraa. 

Teie  atoa  te  hoê  vahi  o  tei  faaitehia  mai  i  taua  Etaretia  no  Roto 


Miti  ra;  Elmaai  ta  Iesu  i  Êanau,  i  te  pae  o  te  tino  nei  nata’na 
mau  vahine. 

Eiaha  roa  e  pee  i  te  reira  haapiiraa ;  aita  roa  i  au  noa’e  i  te 
parau  na  te  Atua.  Teie  te  taioraa: 

a  Ua  tia  ra  ialehova  i  te  haaparuparu  ia’na  i  te  pohe.  Ia  faarirohia  ra  oia  ei 
taraehara,  E  ITE  OIA  TO'NA  HUAAI,  e  maoro  hoi  to’na  pue  mahana  ;  e  te 
hinaaro  o  Ioheva,  e  tupu  ïa  i  ta’na  rima.  > 

E  teie  te  taio  raa  i  roto  i  te  Buka  Moromona  i  Mosia  15 ;  10-13, 
o  tei  faaite  papu  mai  ia  tatou  i  te  huaai  no  Iesu  Mesia. 

io  «  E  teienei,  te  parau  atu  nei  au  ia  outou,  Na  vai  to'na  ui  e  taua  parau 
nei  ?  Inaha,  te  parau  atu  nei  au  ia  outou,  Ia  faarirohia  ra  oia  ei  taraeliara,  E 
ITE  OIA  I  TO’NA  HUAAI.  E  teienei,  eaha  ta  outou  e  parau  mai?  E  O  VAI 
TE  RIRO  EI  HUAAI  NO’NA? 

11.  «  Inaha,  te  parau  atu  nei  au  ia  outou,  o  tei  faaroo  i  te  mau  parau  ta  te 
mau  peropheta,  oia  ïa,  ta  te  mau  peropheta  mo’a  atoa  i  tohu  mai  i  te  taeraa 
mai  o  te  Fatu  ra;  te  parau  atu  nei  au  ia  outou,  o  te  taata  atoa  i  laaroo  i  ta 
ratou  ra  mau  parau,  c  tei  faaroo  e,  e  faaora  te  Fatu  i  to’na  ra  mau  taata,  e  tei 
hi’o  i  mua  i  taua  mahana  ra  i  matararaa  i  ta  ratou  hara ;  te  parau  atu  nei  au  ia 
outou  e,  O  TO’NA  HUAAI  IA  TEIE,  oia  hoi,  te  feia  a’ia  ratou  i  te  baseleia  o 
te  Atua :  » 

12.  «  O  te  feia  ïa  na  ratou  te  mau  hara  ta’na  i  afai :  o  te  feia  ïa  no  ratou  i  pohe 
ai  oia,  iafaaora  ia  ratou  i  ta  ratou  mau  hara.  E  teienei,  e  ere  anei  ratou  i  to'na 
ra  huaai?  o 

13.  t  Oia  ïa,  e  ere  anei  te  mau  peropheta  atoa:  ratou  atoai  parau  mai  to  ratou 
vaha  i  te  tohu,  o  tei  ore  i  hi’a  i  roto  i  te  hara;  o  te  mau  peropheta  mo'a  atoa 
mai  te  haamataraa  mai  â  o  te  ao  nei  ra  ta’u  e  parau  nei?  Te  parau  atu  nei  au 
ia  outoue,  O  TO’NA  HUAAI  IA  RATOU.  » 

E  ere  anei  te  faaite  mai  nei  te  parau  na  te  Atua  ia  tatou  e,  0  te 
feia  i  faaroo  ia  Iesu  Mesia  ra  0  to’na  ia  huaai  ? 

Teie  atoa  te  hoe  parau  0  tei  neneihia  e  te  Etaretia  Moromona 
i  roto  i  ta  ratou  vea  (Deseret  News)  i  te  buka  6  e  te  api  291,  no 
te  mahana  9  no  Novema  1856. 

Te  na  ô  atu  0  Birikama  Youne  e, 

«  Te  vai  nei  te  vetahi  o  te  mau  peretibutero  nei  o  te  peapea  noa  ifaahapahia 
mai  te  melo  no  teie  Etaretia  nei  e  te  feia  hara;  eita  râ  vau  e  hinaaro  i  te  feia 
porao  ore,  no  te  mea  aita  i  taea  te  mahana  no  te  faataaraa  ia  ratou.  » 

«  Tai  rau  a’enei  to’u  tiaraai  ô  nei  mai  te  ui  i  te  taata  e,  ei  hea’tu  â  e  noaa 
ai  i  te  diabolo  e  au  i  ta  tatou  nei;  ei  ia  tafou  nei  te  re  no  te  mau  iino  atoa.  Te 
vai  nei  ia  tatou  nei,  tefeia  haavare  e  te  arero  paia  maitai  o  te  hau  roa  i  te  ao 
nei  te  feia  ïa  e  hau  roa  i  te  paari  e  te  ite  i  te  eia  e  lae  noa’tu  i  te  mau  huru 
iino  atoa.  Ua  ite  au  i  te  vetahi  mau  peretibutero  i  ô  nei  o  tei  hau  roa  i  te  ite 
i  te  pere,  o  t<y  ite  i  te  rave  i  te  pere  e  hau  roa  a’e  i  te  taahiraa  avae  a  te  Atua 
nei.  E  noaai^’u  te  vetahi  mau  peretibutero  i  ô  nei  o  te  ite  i  te  haavare  i  te  feia 
matau  roa  i  te  pere,  e  ia  pau  ta  ratou  moni.  Ei  ia  tatou  te  re  no  te  mau  peu  atoa 
o  te  ao  nei. 

E  faaiteraa  papu  ta  Birikama  i  te  rahi  0  te  mau  peretibutero 
i  roto  i  ta’na  Etaretia.  Ua  riro  te  re  0  te  mau  mea  iino  atoa  ia 
ratou  atoa  ra  te  feia  haavare  e  te  arero  paia  maitai. 

Teie  atoa  te  hoe  parau  a  Birikama  0  tei  neneihia  e  taua  Etaretia 
Moromona  ra,  i  te  27  no  Mati  1853.  I  roto  i  ta  ratou  Buka 
Haaputu  raa  Parau  1  e  te  api  83. 

«  Te  tao  atu  nei  au  e,  e  ore  roa  e  tia  ia’u  ia  vai  mai  i  ô  nei  te  feia  e  ore  faa- 


roo  i  tatou  haapaoraa,  e  iriti  ra  vau  i  ta’u  tipi  rahi,  e  e  haapohe  au,  aore  râ  ô 
vau  ïa  te  pohe.  (Atete  atura  te  reo  haapoupou  a  te  taata).  1\  tei  enei  tena  na 
feia  taiva  a  haere  ê,  a  tuuhia  te  tahoo  i  nia  i  te  leni,  e  te  parau-tia  i  nia  i  te 
faito.  (Te  parau  ra  te  taata :  «  A  rohi,  a  rohi !)  Mai  te  mea  e,  te  faaitia  nei 
outou,  a  afai  i  te  rima  i  nia.  (Ua  afai  ana’e  i  te  rima  i  nia.)  > 

«  E  ani  atu  tatou  ia  taturu  mai  te  Fatu  ia  tatou  e,  i  te  mau  ohipa  mairahii 
atoa  ra.  » 

Eopuaraa  ino  tei  ravehia  e  taua  Etaretia  ra.  E  tipi  rahi  ei 
ravea  no  te  haapoheraa.  E  te  vai  nei,  e  te  vai  ra,  e  te  rahi 
atura  te  toe  no  teienei  mau  parau.  A  muri  a’era  a  imi  faahou 
atu  ai. 

Uatuu  au  i  teienei  mau  parau  atoai  mua  i  te  aro  o  te  feia  e 
taio  ra  ia  feruri  ratou  i  te  mau  haapiiraa  a  taua  Etaretia 
Moromono  ra.  o  tei  iritihia  mai  mai  no  roto  mai  i  ta  ratou  iho 
mau  buka;  area  te  parau  no  te  aua  i  roto  i  te  Ioane  ra,  ua  vaiiho 
vau  ite  reirano  te  mea  aita  i  oti  i  te  tomitehia,  ia  haamaitai- 
hia  te  feia‘toa  e  taio  ra. 


Na  VIRIAMU  A  TEIHOARII. 


Iritihia  eiparau  tahiti  e  Teuira  Henry . 


'Â 


Impk.  E.  JUVENTIN.  —  Papeete. 


